CELEX: C2005/057/14
Language: et
Date: 2005-03-05 00:00:00
Title: Euroopa Kohtu (teine koda) 20. jaanuari 2005. aasta otsus kohtuasjas C-245/03 (Conseil d'État' eelotsusetaotlus): Merck, Sharp & Dohme BV versus Belgia riik (Direktiiv 89/105/EMÜ — Inimtervishoius kasutatavad ravimid — Taotlus ravimi kandmiseks positiivsesse loetellu — Vastamistähtaja olemus — Kohustav iseloom — Tähtaja möödumise tagajärjed)

5.3.2005   
            
            
               ET
            
            
               Euroopa Liidu Teataja
            
            
               C 57/8
            
         
      EUROOPA KOHTU
   
   (teine koda)
   20. jaanuari 2005. aasta otsus
   kohtuasjas C-245/03 (Conseil d'État' eelotsusetaotlus): Merck, Sharp & Dohme BV versus Belgia riik (1)
   
   (Direktiiv 89/105/EMÜ - Inimtervishoius kasutatavad ravimid - Taotlus ravimi kandmiseks positiivsesse loetellu - Vastamistähtaja olemus - Kohustav iseloom - Tähtaja möödumise tagajärjed)
   (2005/C 57/14)
   Kohtumenetluse keel: prantsuse
   Kohtuasjas C-245/03, mille esemeks on Euroopa Kohtule EÜ artikli 234 alusel Conseil d'État' (Belgia) 9. mai 2003. aasta otsusega esitatud eelotsusetaotlus, mis saabus Euroopa Kohtusse 10. juunil 2003, nimetatud kohtus pooleliolevas asjas järgmiste poolte vahel: Merck, Sharp & Dohme BV ja Belgia riik, tegi Euroopa Kohus (teine koda), koosseisus: koja esimees C. W. A. Timmermans ja kohtunikud R. Silva de Lapuerta (ettekandja); C. Gulmann, R. Schintgen ja G. Arestis, kohtujurist A. Tizzano, kohtusekretär vanemametnik M. Múgica Arzamendi, 20. jaanuaril 2005 otsuse, mille resolutiivosa on järgmine:
   
               1)
            
            
               Nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega, artikli 6 punkti 1 esimeses lõigus sätestatud tähtaeg on kohustav tähtaeg, mida siseriiklikud asutused ei tohi ületada.
            
         
               2)
            
            
               Direktiivi 89/105 artikli 6 punkti 1 esimene lõik ei kohusta ravimit automaatselt kandma tervisekindlustussüsteemiga hõlmatud ravimpreparaatide loetellu, kui nimetatud artiklis sätestatud tähtaega on ületatud.
            
         
      (1)  ELT C 213, 6.9.2003.